2 سی 2 پی

2 سی 2 پی  سنگاپور میں اپنا صدر دفتر رکھنے والی ہمہ ایشیائی ادائیگی خدمات کی کمپنی ہے جو مالیاتی اداروں، ای کامرس اور ایم کامرس تاجروں کے ساتھ کام کرتی ہے۔ یہ جنوب مشرقی ایشیا میں کام کرتی ہے، جس میں کمبوڈیا، انڈونیشیا، لاؤس، ملائشیا، میانمار، فلپائن، تھائی لینڈ اور ہانگ کانگ شامل ہیں۔

تاریخ 
2 سی 2 پی کی تاسیس 2003ء میں آنگ کیاؤ ماؤ کی جانب سے ہوئی، جو میانمار سے تعلق رکھنے والے ایک کاروباری ہیں جو سنگاپور اور تھائی لینڈ میں مقیم ہیں۔ آنگ نے ایک ساتھی کے ساتھ مل کر پیز بائی کی بھی بنیاد رکھی،  جو تھائی لینڈ کی ادائیگیوں پر مبنی کمپنی ہے۔

اس کمپنی نے $2.2 بلین معاملتیں 2014ء میں طے کیے۔ 2 سی 2 پی کو شروعاتی سرمایہ کاروں کی امداد کرنے والی امون کیپیٹل اور جی ایم او وینچر پارٹنرز اور ڈیجیٹل میڈیا پارٹنرز کی جانب سے مالی طور پر تقویت پہنچائی گئی۔  2 سی 2 پی کو ڈیلائٹ کی جانب سے ڈیلائٹ ٹیکنالوجی فاسٹ 500 ایوارڈز 2013ء میں 100ویں مقام پر چنا گیا تھا، جو علاقائی ٹیکنالوجی کمپنیوں کی تیز ترین پیش رفت کو تسلیم کرتے ہیں۔ 2015ء میں 2 سی 2 پی 25 سب سے اعلٰی مقام ادائیگی کے شروعاتی کاروبار کے طور پر سی بی انسائٹز کی جانب سے چنا گیا تھا۔ دیگر کمپینوں میں اسکوائر انکارپوریٹیڈ، اسٹرائپ (کمپنی) اور اڈیین شامل ہیں۔ کمپنی کے نام کا مطلب "نقد سے ادائیگی سے" ہے۔

مصنوعات اور خدمات 

2 سی 2 پی ہمہ چینل ادائیگی کے پلیٹ فارم، ادائیگی کے گیٹ وے اور دیگر سفید لیبل والی سہولتین فراہم کرتی ہے۔ خدمات میں اسپین مقامی اور بین الاقوامی ادائیگی کارڈوں کی قبولیت، پری پیڈ کارڈوں کی اجرائی اور نقد کی قبولیت اور نقد کے مساوی سہولتین، جیسے کہ 123 ادائیگیاں شامل ہیں۔ 

ایک متبادل ادائیگی کی خدمت کے طور پر 2 سی 2 پی گاہکوں کو یہ موقع دیتا ہے کہ وہ آن لائن خریداریاں کاؤنٹر سے اوپر اس کی خدمات کے نیٹ ورک کے ذریعے کریں جو جنوب مشرقی ایشیا کے 320,000 مقامات پر پھیلا ہوا ہے۔

اے آئی ایس ایم پے ماسٹر کارڈ، جو تھائی لینڈ میں ایک ورچوئیل کریڈٹ کارڈ ادائیگی کی خدمت ہے، یہ ترقی یافتہ ایم پے (اے آئی ایس کی موبائل ادائیگی کی شاخ)، ماسٹر کارڈ اور تھنا چارٹ بینک کی مشارکت میں جاری کیا گیا ہے۔

آئی ایکسیپٹ، جو میانمار کا ایک موبائل پوائنٹ آف سیلز نظام ہے، عنایہ لیک ہوٹل اور اسٹرینڈ ہوٹل کے مہمانوں کو یہ سہولت فراہم کرتا ہے کہ وہ اپنی ہوٹلوں کے بل اپنے موبائل آلات کے ذریعے ادا کر سکیں۔ یہ سہولت میانمار سیٹیزنز بینک اور میانمار ہوٹلز انٹرنیشنل میں فراہم کی جاتی ہے۔

’ایزی بلز’، جو تھائی لینڈ کی پہلی مالیاتی خدمت ہے جو کارڈ گیرندوں کو بلوں کی ادائیگی آن لائن یا موبائل خدمات کے ذریعے کرنے کی سہولت فراہم کرتی ہے، بشرطیکہ وہ ماسٹر کارڈ کے ساتھ کی جائے۔  ایزی بلز کا میانمار میں بھی جون 2015ء میں آغاز کیا گیا تھا۔

مشارکتیں 

تھائی لینڈ کی قومی ایئر لائنز تھائی ایئرویز نے 2 سی 2 پی کو یہ ذمے داری دی کہ وہ اپنی ویب سائٹ کی نمام معاملتوں کی تکمیل کرے، جس کی قدر 2.47 بلین امریکی ڈالر (80 بلین تھائی بھاٹ) جتنی بڑھ کر ہو سکتی ہے۔

سینٹرل گروپ، جو تھائی لینڈ کا ایک زنجیری خوردہ فروش گروہ ہے، نے 2 سی 2 پی کو اپنے پانچ میں سے تین خوردہ فروشی کے برانڈوں کے لیے ادائیگی کی خدمات کے نفاذ کے لیے متعین کیا - بی 2 سی، سینٹرل، آفس میٹ، رابین سن اور سوپر اسپورٹس۔

"سیٹیزن کارڈ" جو میانمار سیٹیزنس بینک کی جانب سے جاری کردہ پہلا پری پیڈ کارڈ اور پہلا کارڈ تھااس ملک کا جس کے ساتھ رئیل ٹائم موبائل ایپ موجود تھی۔

میانمار پے منٹس یونین اور 2 سی 2 پی نے مل کر میانمار کا پہلا ای کامرس پلیٹ فارم کا آغاز فروری 2015ء میں کیا۔

2 سی 2 پی کی محفوظ تصدیقی ٹیکنالوجی کو وسیع پیمانے پر جنوب مشرقی ایشیا کے بینکوں میں فروغ ملا ہے۔ یہ تھائی لینڈ کے 85% تصدیقی معاملتوں کے لیے مستعمل ہے۔

مزید دیکھیے 
 آن لائن ادائیگی خدمت فراہم کنندوں کی فہرست
 ای کامرس
 ادائیگی گیٹ وے
 ادائیگی خدمت فراہم کنندہ

بیرونی روابط 
 
 کرنچ بیس پروفائل

حوالہ جات 

برقی تجارت
سنگاپور کی آن لائن کمپنیاں
موبائل ادائیگیاں
آن لائن ادائیگیاں
ویکی ڈیٹا سے مطابقت رکھنے والی مختصر تفصیل